**НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА РАЗПОЛАГАНЕ НА ПРЕМЕСТВАЕМИТЕ ОБЕКТИ ЗА ТЪРГОВСКИ И ДРУГИ ОБСЛУЖВАЩИ ДЕЙНОСТИ И ЕЛЕМЕНТИТЕ НА ГРАДСКОТО ОБЗАВЕЖДАНЕ НА ТЕРИТОРИЯТА НА ОБЩИНА ПЛОВДИВ (НРПОТДОДЕГО)**Приета с Решение № 226, взето с Протокол № 11 от 11. 06. 2009 г., Изм. и доп. с Р. № 119, Пр. № 11 от 22.04.2010г.; Изм. и доп. с Р. № 148, Пр. № 12 от 13.05.2010г.; Изм. и доп. с Р. № 440, Пр. № 31 от 25.11.2010г.; Доп. с Р. № 505, Пр. № 33 от 16.12.2010г., изм. и доп. с Решение №160, Пр.№9 от 17.05.2012г.; изм. и доп. с Решение №189, Пр.№10 от 31.05.2012г.; изм. и доп. с Решение № 435, Пр.№18 от 25.10.2012г.; изм. и доп. с Решение № 444, Пр.№23 от 18.12.2013г.; Изм. и доп. с Решение № 324, Пр.№16 от 09.10.2014г.;Изм. и доп. с Решение № 403, Пр.№21 от 18.12.2014г.;Изм. и доп. с Решение № 181, Пр.№10 от 21.05.2015г.;Изм. и доп. с Р. № 199, Пр. № 11 от 04.06.2015г. на Общински съвет Пловдив.

**ВНОСИТЕЛ : ИНЖ. ИВАН ТОТЕВ - КМЕТ НА ОБЩИНА ПЛОВДИВ**

**Проект**

*Съгласно чл. 26, ал. 2 от Закона за нормативните актове, в законоустановения срок от 14 дни, Община Пловдив чрез настоящото публикуване, предоставя възможност на заинтересованите лица да направят своите предложения и становища по проекта на Наредбата на е-mаil адрес:* [*pno@abv.bg*](mailto:pno@abv.bg) *или в деловодството на Община Пловдив, пл.”Стефан Стамболов” № 1*

**I. ОБОСНОВКА ЗА КОНКРЕТНАТА НЕОБХОДИМОСТ ОТ ПРОМЯНА НА НАРЕДБА ЗА РАЗПОЛАГАНЕ НА ПРЕМЕСТВАЕМИТЕ ОБЕКТИ ЗА ТЪРГОВСКИ И ДРУГИ ОБСЛУЖВАЩИ ДЕЙНОСТИ И ЕЛЕМЕНТИТЕ НА ГРАДСКОТО ОБЗАВЕЖДАНЕ НА ТЕРИТОРИЯТА НА ОБЩИНА ПЛОВДИВ (НРПОТДОДЕГО)**

Разпоредбата на чл. 56 от Закона за устройство на територията (ЗУТ) дава право върху поземлени имоти да се поставят преместваеми обекти, като за същите следва да се издава разрешение за поставяне по ред, установен с наредба на общинския съвет. С оглед на горното Общински съвет – Пловдив е приел Наредба за разполагане на преместваемите обекти за търговски и други обслужващи дейности и елементите на градското обзавеждане на територията на община Пловдив (НРПОТДОДЕГО), приета с Решение № 226, взето с Протокол № 11 от 11.06.2009г., изм. и доп. с последващи решения на Общински съвет – Пловдив.

Измененията, които се предлагат с настоящото предложение, са в резултат на извършен преглед и анализ на действащата Наредба за разполагане на преместваемите обекти за търговски и други обслужващи дейности и елементите на градското обзавеждане на територията на община Пловдив, като се цели синхронизиране на предметния обхват на наредбата със законовите норми. Считам, че приемането на Наредба за изменение и допълнение на Наредба за разполагане на преместваеми обекти за търговски и други обслужващи дейности и елементи на градското обзавеждане на територията на община Пловдив ще повлияе положително върху стабилността на обществените отношения, свързани с поставянето и премахването на преместваеми обекти. Предлаганият проект на Наредба урежда начина на поставяне и на нови видове обекти, като съоръженията, поставяни в увеселителни обекти. Усъвършенствана е терминологичната база. Предложените промени се налагат поради необходимостта от подобряване на административното обслужване на потребителите на административни услуги, регламентирани в наредбата, и от оптимизиране на контролните дейности за спазване на законовите изисквания.

Предвид изложеното възниква необходимост в *Наредба за разполагане на преместваемите обекти за търговски и други обслужващи дейности и елементите на градското обзавеждане на територията на Община Пловдив* *приета с Решение № 226, взето с Протокол № 11 от 11. 06. 2009 г., Изм. и доп. с Р. № 119, Пр. № 11 от 22.04.2010г.; Изм. и доп. с Р. № 148, Пр. № 12 от 13.05.2010г.; Изм. и доп. с Р. № 440, Пр. № 31 от 25.11.2010г.; Доп. с Р. № 505, Пр. № 33 от 16.12.2010г., изм. и доп. с Решение №160, Пр.№9 от 17.05.2012г.; изм. и доп. с Решение №189, Пр.№10 от 31.05.2012г.; изм. и доп. с Решение № 435, Пр.№18 от 25.10.2012г.; изм. и доп. с Решение № 444, Пр.№23 от 18.12.2013г.; Изм. и доп. с Решение № 324, Пр.№16 от 09.10.2014г.;Изм. и доп. с Решение № 403, Пр.№21 от 18.12.2014г.;Изм. и доп. с Решение № 181, Пр.№10 от 21.05.2015г.;Изм. и доп. с Р. № 199, Пр. № 11 от 04.06.2015г. на Общински съвет Пловдив* да бъдат извършени изменения и допълнения.

**II. ЦЕЛ НА НАРЕДБАТА:** Направените изменения и допълнения в Наредба за разполагане на преместваемите обекти за търговски и други обслужващи дейности и елементите на градското обзавеждане на територията на община Пловдив целят да бъдат преодолени недостатъците на действащата до момента нормативна уредба и привеждането ѝ в съответствие с нормативни актове от по-висш порядък, прецизиране на някои текстове, с оглед повишаване на контрола по съблюдаване на законовите и подзаконови изисквания, относно поставянето на преместваеми обекти на територията на община Пловдив, както и подобряване работата по административното обслужване на потребителите на административни услуги, регламентирани в наредбата.

**ІII. ФИНАНСОВИ СРЕДСТВА, НЕОБХОДИМИ ЗА ПРИЛАГАНЕТО НА НАРЕДБАТА:**

За прилагане на измененията в Наредбата не е необходимо разходването на бюджетни средства.

**IV. ОЧАКВАНИ РЕЗУЛТАТИ:**

Прецизиране на работата по прилагане на разпоредбите на ЗУТ.

**V. АНАЛИЗ ЗА СЪОТВЕТСТВИЕ С ПРАВОТО НА ЕВРОПЕЙСКИЯ СЪЮЗ:**

Предлаганите промени в Наредбата не противоречат на норми от по-висока йерархия и на европейското законодателство.

**VI. М О Т И В И :**

1. **Правни основания:** чл.21, ал.2 от ЗМСМА, във връзка с чл. 8, чл.11, ал.3 и чл.15, ал.1, чл.17, ал.1 и ал.2 от ЗНА, при спазване изискванията на чл.26 и чл.28 от ЗНА, чл 75, чл.76, чл.77 и чл.79 от АПК и чл.56 от ЗУТ .

2. **Фактически основания:** необходимост отпривеждане на подзаконовата нормативна уредба в съответствие с нормативни актове от по-висш порядък, прецизиране на някой текстове, с оглед повишаване на контрола по съблюдаване на законовите и подзаконови изисквания, относно поставянето на преместваеми обекти на територията на община Пловдив.

**ПРОЕКТ ЗА РЕШЕНИЕ:**

**I.** Приема *Наредба за изменение и допълнение на Наредба за разполагане на преместваеми обекти за търговски и други обслужващи дейности и елементи на градското обзавеждане на територията на община Пловдив*, приета с Решение № 226, взето с Протокол № 11 от 11. 06. 2009 г., Изм. и доп. с Р. № 119, Пр. № 11 от 22.04.2010г.; Изм. и доп. с Р. № 148, Пр. № 12 от 13.05.2010г.; Изм. и доп. с Р. № 440, Пр. № 31 от 25.11.2010г.; Доп. с Р. № 505, Пр. № 33 от 16.12.2010г., изм. и доп. с Решение №160, Пр.№9 от 17.05.2012г.; изм. и доп. с Решение №189, Пр.№10 от 31.05.2012г.; изм. и доп. с Решение № 435, Пр.№18 от 25.10.2012г.; изм. и доп. с Решение № 444, Пр.№23 от 18.12.2013г.; Изм. и доп. с Решение № 324, Пр.№16 от 09.10.2014г.;Изм. и доп. с Решение № 403, Пр.№21 от 18.12.2014г.;Изм. и доп. с Решение № 181, Пр.№10 от 21.05.2015г.;Изм. и доп. с Р. № 199, Пр. № 11 от 04.06.2015г. на Общински съвет Пловдив както следва:

**§ 1.** Наименованието на Наредбата се изменя така:

„Наредба за реда за поставяне на преместваеми обекти за увеселителна, търговска или друга обслужваща дейност и елементите на градското обзавеждане на територията на община Пловдив. ”

**§ 2.** Вчл.1 се правят следните изменения:

1. Алинея 1 се изменя така:

„(1) Тази наредба определя реда и условията за поставяне и премахване на преместваеми обекти /ПО/ на територията на гр. Пловдив, в съответствие с чл.56 и следващите от Закон за устройство на територията /ЗУТ/.“

1. Алинея 2 се изменя така:

„(2) Преместваем обект, по смисъла на тази наредба, е обект, предназначен за увеселителна, търговска или друга обслужваща дейност, който може след отделянето му от повърхността и от мрежите на техническата инфраструктура да бъде преместван в пространството, без да губи своята индивидуализация и възможност да бъде ползван на друго място със същото или с подобно предназначение на това, за което е ползван на мястото, от което е отделен, като поставянето му и/или премахването му не изменя трайно субстанцията или начина на ползване на земята, както и на обекта, върху който се поставя или от който се отделя. ”

3**.**  Алинея 4 се изменя така:

„(4) Преместваеми обекти, свързани със събиране на подписки и други обществени и политически прояви, благотворителни и спортни мероприятия, в които община Пловдив е съорганизатор се разрешават по схема, одобрена от главния архитект на община Пловдив и по реда на Наредба за осигуряване на обществения ред.”

4.Алинея 6 се изменя така:

„(6) С Наредбата се определят устройствените изисквания при поставяне на преместваеми обекти на територията на община Пловдив, правомощията на административните органи на районите и община Пловдив, относно реда за издаване и отнемане на разрешения за поставяне на преместваеми обекти на заинтересованите лица. ”

5.Алинея 8 се отменя.

6.Досегашна ал.9 става ал.8 със следния текст:

„(8) Преместваеми обекти в имотаи общинска собственост, отдадени на концесия, се поставят в съответствие със сключения договор за концесия и въз основа на схема, одобрена от главния архитект на община Пловдив. Схемата служи за проучване, проектиране и изработване на необходимите съгласно разпоредбите на ЗУТ инвестиционни проекти. Разрешение за поставяне се издава от кмета на община Пловдив на основание одобрена проектна документация. Разрешението за поставяне се издава за срок не по-дълъг от срока на договора за концесия. При необходимост, обектите могат да се свързват с временни връзки към мрежите и съоръженията на техническата инфраструктура след получаване на разрешение за строеж за външни връзки по реда на ЗУТ. “

**§ 3.** Член 2се изменя така:

„Чл. 2. С отделни наредби на Общинския съвет се уреждат:

- размерът на таксите, цените на услугите, редът и сроковете за събирането и заплащането им по настоящата наредба - в Наредба за определянето и администрирането на местните такси и цени на услуги на територията на община Пловдив;

- редът и условията за определяне на лицата, имащи право да ползват имоти, или части от такива, представляващи общинска собственост, за поставяне на преместваеми обекти – в Наредба за реда и условията за извършване на търговия и услуги на територията на община Пловдив. ”

**§ 4.** Член.3 се изменя така:

„ Чл.3 Не са предмет на регламентиране чрез тази Наредба:

- Преместваеми обекти, поставени в УПИ, определени за пазари, както и търговската дейност, регламентирана с Правилника за дейността на ОП “Общински пазари”.

- Рекламно-информационни и монументално-декоративни елементи. ”

**§ 5.** Член 5 се изменя така:

„Чл. 5. Преместваемите обекти могат да бъдат:

(1). Според начина на поставянето им:

1. Стационарни – които заемат постоянно съответната площ за определен срок;

2.( изм. и доп. с Решение № 435, Пр.№18 от 25.10.2012г.; ) Мобилни – поставят се в началото и се прибират след края на работния ден на обекта – колички, стойки, маси, щендери и други.

(2). Според срока на поставяне:

1. Месечни и годишни – преместваеми обекти със срок на поставяне от 1 месец до 5 години;

2. (изм. и доп. с Решение № 435, Пр.№18 от 25.10.2012г.;)Кампанийни и сезонни – преместваеми обекти за провеждане на краткотрайни обществени и атракционни мероприятия, поставени върху терени общинска собственост за период не по-дълъг от три месеца, както и за традиционни продажби (мартенски и коледни);

(3). Според функционалното им предназначение:

1. Преместваеми обекти за търговски и други обслужващи дейности – павилиони, преместваеми обекти за разпространение на периодичен печат и колонен тип телефонни кабини, търговски маси и щендери, колички за търговия, каравани за търговия, хладилни витрини, автомати за храни и напитки и др. артикули за търговия на самообслужване, маси за открито сервиране, чадъри, тенти, сенници, зарядни колонки за електрически превозни средства, преместваеми обекти за местодомуване на леки моторни превозни средства и други;

2. Преместваеми увеселителни обекти и комплекси, атракциони, циркове и други – обществено достъпни открити или покрити площи за увеселителни дейности с подходящо за целта устройство и разположени увеселителни съоръжения, преобладаващата част от които се задвижват от външен източник на енергия - електричество, горива, соларни панели и други;

3. Преместваеми обекти и съоръжения към временни открити паркинги и зони за кратковременно паркиране;

4. Елементи на градското обзавеждане – спирки на масовия градски транспорт, пейки, осветителни тела, съдове за събиране на отпадъци, чешми, фонтани, часовници и елементи на обществената инфраструктура, преместваеми декоративни огради с височина до 70 см и др.;

5. Елементи на урбанизираната територия и на сградите и съоръженията, които имат за цел осигуряване на достъпна архитектурна среда за цялото население, отчитащи специфичните нужди на хората с намалена подвижност. ”

**§ 6.** В чл. 6 се правят следните изменения:

1. Алинея 1 се изменя така:

**„**(1) Преместваемите обекти трябва да отговарят на следните изисквания:

1. да отговарят на нормите за безопасност;

2. да се поддържат в добро техническо и естетическо състояние, включително да се поддържа чистотата в прилежащата на преместваемия обект територия;

3. да не затрудняват достъпността и проходимостта на градската среда;

4. да не са поставени в нарушение на настоящата наредба и на действащото законодателство;

5. да не застрашават безопасността на движение по улиците;

6. стационарните обекти да не са поставени върху съоръжения на инженерната инфраструктура или сервитутната им зона, съгласно действащата нормативна уредба;

7. да не са поставени върху части от входове на жилищни и обществени сгради или в непосредствена близост до тях, както и в подколонни пространства;

8. да не препятстват нормалното ползване на съседни сгради, преместваеми обекти, рекламно-информационни и монументално-декоративни елементи;

9. да отговарят на изискванията по чл. 169, ал. 1, т. 1-5 и ал. 3, т. 1 от ЗУТ. ”

2. Алинея 2 се изменя така:

„(2) В поземлени имоти с приложен застроителен план не се допуска поставяне на стационарни преместваеми обекти – тип „павилион“, в случай, че се надхвърлят установените за устройствената зона Плътност и Кинт на застрояване. ”

1. Създава се нова ал.4 със следния текст:

„(4) Преместваемите обекти по чл.5, ал.3, т.1 и т.2 следва да отговарят на изискванията на компетентните за контрол върху съответната дейност органи (ОУ на ПБЗН към МВР-Пловдив, Сектор ПП към ОД на МВР–Пловдив, РЗИ–Пловдив, ОДБХ–Пловдив и други), което се удостоверява с документ, издаден от компетентния орган. ”

**§ 7.** Създава се новчл.6а със следния текст:

„Чл. 6а. (1) Не се допуска преотдаване и/или преотстъпване под каквато и да е форма на друго физическо или юридическо лице на преместваеми обекти, за които има издадено разрешение за поставяне, разположени върху общински или държавни терени. За преместваеми обекти в имоти общинска собственост, отдадени на концесия, се прилагат разпоредбите на сключения договор за концесия.

(2) При нарушаване на предходната аленея се отнемат издадените разрешения за поставяне и преместваемите обекти се премахват по реда на настоящата наредба. ”

**§ 8.** Създава се новчл.6б със следния текст:

„Чл. 6б. При извършване на разпоредителна сделка с преместваем обект за търговия, поставен върху общински или държавен терен, включително и по реда на чл. 15 от Търговския закон, новият собственик е длъжен в срок до един месец да уведоми общинската/районната администрация за променените обстоятелства, като подаде заявление за издаване на ново разрешение за поставяне на обекта. В този случай новото разрешение се издава за срок не по-дълъг от този на първоначалното разрешение. ”

**§ 9.** Наименованието на раздел III се изменя така:

„ РАЗДЕЛ III. ИЗИСКВАНИЯ ЗА ИЗДАВАНЕ НА РАЗРЕШЕНИЕ ЗА ПОСТАВЯНЕ НА ПРЕМЕСТВАЕМИ ОБЕКТИ НА ИМОТ – ОБЩИНСКА СОБСТВЕНОСТ. ”

**§ 10.** В чл.7 се правят следните изменения:

1. В алинея 1:

* в изречение 1-во, думата „Разполагането” се заменя с думата „Поставянето”.
* в изречение 2-ро думата „разполагане” се заменя с думата „поставяне”.

1. Алинея 3 се изменя така:

„(3) Не се допуска поставянето на преместваеми обекти върху имоти и части от тях, определени за озеленяване или такива с реализирана вегетативна зеленина, с изключение на случаите, предвидени в разпоредбата на чл.62, ал.7, т.5 от ЗУТ – когато с подробните устройствени планове за паркове и градини в озеленените площи - публична собственост и в поземлените имоти – частна собственост, без промяна на предназначението им, е предвидена възможност за поставяне на преместваеми обекти по чл.56 от ЗУТ, които не могат да заемат повече от 10 % от площта на имота. ”

3. В ал.7 думата „разполагат” се заменя с думата „поставят”.

4. В ал.8 думата „разполагане” се заменя с думата „поставяне”.

5. В ал.10 думите „ОД на МВР-ПБС-Пловдив” се заменя с думите „ОУ на ПБЗН към МВР-Пловдив…”

**§ 11.** В чл.8 се правят следните изменения:

1. В ал.1 думата „разполагане” се заменя с думата „поставяне”.
2. Алинея 3 се изменя така:

„(3) Схемите за поставяне на СПО в определените зони за търговия се изработват служебно от общинската (районната) администрация. ”

1. Алинея 4 се изменя така:

„(4) Площта на съоръженията по ал.1, т.1 и т.2 не може да е по-голяма от 30 кв.м. на един етаж с Н до 3,5м., с изключение на обектите, задоволяващи обществен или държавен интерес и тези предмет на концесия. ”

1. Алинея5 се изменя така:

„(5) Определянето на правоимащ да постави преместваем обект в случаите по чл.8, ал.1, т.1 и т.2 и ал.2 се извършва по реда и при условията на Наредба за реда и условията за извършване на търговия и/или услуги на територията на община Пловдив или сключен договор за наем по чл.56, ал.5 от ЗУТ за имоти частна собственост или изрично писмено съгласие на всички съсобственици. ”

5.Вал.6, в края на изречение 2-ро, след думата „ползвателя” се добавя „на преместваемия обект. ”

6.Алинея 7, т.1 се изменя така:

„(7). 1. За имоти – общинска собственост, срокът за изработване и внасяне на проектите за одобряване е три месеца, считано от датата на протокола, с който се определя правоимащият да постави преместваем обект, като за този период не се заплаща такса. При неспазване на този срок, правата за поставяне на обекта се предоставят на участника, класиран на второ място в търга или конкурса. ”

**7.** В ал.7, точка 3 се отменя.

8.Вал.9 думата „терени” се заменя с думата „имот”.

9**.** Алинея 10 се изменя така:

- „1. В седем дневен срок от издаването на разрешението за поставяне, съответната администрация уведомява писмено лицето, определено за правоимащ по ал.5.”

**-** „ 2. Лицето, определено за правоимащ по ал. 5, се задължава в седем дневен срок, считано от датата на уведомяването му, да получи разрешението за поставяне. ”

**-** „ 3. При неспазване на срока, предвиден в т.2, се губи правото на поставяне на преместваем обект върху имот общинска собственост, както и правото на правоимащ по ал. 5. ”

10.Алинея 11 се изменя така:

„(11). Колонен тип телефонни кабини, както и зарядните колонки за електрически превозни средства се поставят по реда на чл. 8 от тази наредба. ”

11. Алинея 12, алинея 13 и алинея 14 се отменят.

**§ 12.** Член 9 се изменя така:

„Чл. 9. Мобилни преместваеми обекти (МПО).

(1)Мобилни преместваеми обекти - колички, стойки, маси, щендери и други подобни, се поставят въз основа на схема, изработена от районните администрации на община Пловдив, одобрена от главен архитект на община Пловдив след положително решение на ЕСУТ при община Пловдив за територия АИР, ЦГЧ и територията, заключена между границите: на север – коритото на река Марица, на изток – бул. Копривщица, ул. Ясна поляна, ул. Братия, бул. Шести септември, на юг – бул. Свобода, ул. Парк Отдих и култура, на запад -крайна регулационна граница на подробен паркоустройствен, регулационен и застроителен план „Спортен комплекс Отдих и култура“ гр. Пловдив (одобрен с решение № 368, взето с протокол № 29 от 29.11.2001 г. на ОбС-Пловдив), а за останалите територии – от главен архитект на съответния район след положително решение на РЕСУТ.

(2) В случаите, когато мобилният преместваем обект е пред лицето на съществуващ търговски обект, схемите се възлагат от Заявителя и се изработват от правоспособно лице по чл. 230 от ЗУТ.

(3) Мобилните преместваеми обекти могат да се поставят самостоятелно, или към съществуващи търговски обекти в непосредствена близост до тях за обслужване на дейността им.

(4) Поставянето на мобилни преместваеми обекти към съществуващи търговски обекти трябва да бъде по начин, който да не препятства дейността на други, намиращи се в близост, търговски обекти, или на достъпа до тях.

(5) Мобилните преместваеми обекти се поставят в началото на работния ден и се вдигат в края на работното време на обекта.

(6) Мобилните преместваеми обекти трябва да бъдат изработени от конструкции, гарантиращи безопасност при силен вятър или други природни въздействия.

(7) В случаите, когато мобилните преместваеми обекти се поставят върху общински имоти, за същите се издава разрешение за ползване по реда на Наредба за реда и условията за извършване на търговия и/или услуги на територията на община Пловдив и се заплаща такса в размер, определен съгласно Наредба за определянето и администрирането на местните такси и цени на услуги на територията на община Пловдив. ”

**§ 13.** Член 10 се изменя така:

„Чл. 10. Преместваеми обекти с кампаниен характер.

(1) Преместваеми обекти с кампаниен характер се поставят в зони за търговия, съгласно схеми за определяне на зони за поставяне на преместваеми обекти, приети с решение на Общински съвет – гр. Пловдив – за имоти публична общинска собственост или с решение на ЕСУТ/РЕСУТ на съответния район – за имоти частна общинска собственост.

(2) Лицата, на които е разрешено да поставят преместваем обект с кампаниен характер, задължително отстраняват обектите от имотите общинска собственост след приключването на работното време на обекта. Изключение се допуска в случаите на организиране на базари, изложби и др. промоции и събития, за провеждането на които се изисква монтаж и демонтаж, настройка, изпитване, работа, разглобяване и контрол на съоръженията.

(3) В случаите, когато преместваемите обекти с кампаниен характер се поставят върху общински имоти, за същите се издава разрешение за ползване на място с площ не по-малка от 2 кв.м. по реда на Наредба за реда и условията за извършване на търговия и/или услуги на територията на община Пловдив и се заплаща такса в размер, определен съгласно Наредба за определянето и администрирането на местните такси и цени на услуги на територията на община Пловдив. ”

**§ 14.** Вчл.11 се правят следните изменения:

1. Текстът „Ред за разполагане на маси за открито сервиране, хладилни витрини, чадъри, тенти и други” се заменя с текста:

„Ред за поставяне на маси за открито сервиране, хладилни витрини, чадъри, тенти и други”.

1. Вал.1 думата „разполагат” се заменя с думата „поставят”.
2. Вал.2, в изречение 3-то думата „разполагане” се заменя с думата „поставяне”.

4.Вал.3 думата „разполагат” се заменя с думата „поставят”.

5.Вал.4 думите „разполагат” се заменят с думите „поставят”.

6. Вал.5 думата „разполагат” се заменя с думата „поставят”.

7.Вал.6 думата „разполагат” се заменя с думата „поставят”.

8.Вал.7 в изречение 1-во думата „ разполагане” се заменя с думата „поставяне”.

9.Вал.7а думата „разположени” се заменя с думата „поставени”.

10.Вал.8 думата „разполагане” се заменя с думата „поставяне”.

11.Алинея 9 се изменя така:

„(9) Забранява се покриването и заграждането на определените по тази наредба зони за поставяне на хладилни витрини, маси за открито сервиране с материали и конструкции, изграждащи покриви, стени и прегради, както и нарушаване целостта на настилката, а за „Пешеходна зона I на гр.Пловдив” не се допуска поставяне на прегради, заграждения, кашпи и други, освен леки прозрачни прегради с височина до 70 см. Не се допуска поставяне на подиуми, на изкуствена декоративна растителност и бутафорни пластични елементи. ”

12.Алинея 10 се изменя така:

„(10) Не се допуска одобряването на схеми за поставяне на маси за открито сервиране, хладилни витрини и други такива в прилежащи площи на съществуващи сгради, определени по смисъла на приложение №1 към чл.21 от Наредба № 7/2003г. за ПНУОВТУЗ, без положително решение на Общото събрание на етажната собственост, взето по реда на чл.17 от Закона за управление на етажната собственост. ”

13.Вал.11, в изречение 1-во думата „ разполагане” се заменя с думата „поставяне”.

14.Вал.12, изречение 1-во думата „ разполагане” се заменя с думата „поставяне”.

15.Алинея 14 се изменя така:

„(14) В случаите, когато маси за открито сервиране, хладилни витрини, чадъри, тенти и други се поставят върху общински имоти, за същите се издава разрешение за ползване по реда на Наредба за реда и условията за извършване на търговия и/или услуги на територията на община Пловдив и се заплаща такса в размер, определен съгласно Наредба за определянето и администрирането на местните такси и цени на услуги на територията на община Пловдив. ”

16.Алинея 15 се отменя.

**§ 15.** Вчл.12 се правят следните изменения:

1. В ал.1, в изречение 1-во думата „ разполагане” се заменя с думата „поставяне”.
2. Алинея 2 се изменя така:

„(2) Не се допуска одобряване на схеми и издаването на разрешение за поставяне на преместваеми обекти по ал.1 за имоти публична общинска собственост, представляващи зелени площи, както и в зоната на детски площадки. ”

3.Вал.3 думата „ разполагане” се заменя с думата „поставяне”.

4.Алинея 5 се изменя така:

„(5) При повече от един кандидат за едно място, се провежда търг или конкурс по реда и при условията на Наредба за реда и условията за извършване на търговия и/или услуги на територията на община Пловдив. ”

1. Алинея 7 се изменя така:

„(7) Разрешението за поставяне върху общински имот на преместваем обект за местодомуване на леко моторно превозно средство се издава от районните кметове за срок до 5 /пет/ години. ”

1. Алинея 8 се изменя така:

„(8) В случаите, когато преместваемите обекти за местодомуване на леки моторни превозни средства се поставят върху общински имоти, за същите се издава разрешение за ползване по реда на Наредба за реда и условията за извършване на търговия и/или услуги на територията на община Пловдив и се заплаща такса в размер, определен съгласно Наредба за определянето и администрирането на местните такси и цени на услуги на територията на община Пловдив. ”

1. Алинея 9 се изменя така:

„(9) Разрешението за поставяне върху общински имот на преместваем обект за местодомуване на леко моторно превозно средство се издава въз основа на :

1. Заявление по образец до кмета на съответния район.

2. Копие от нотариален акт или договор за наем за жилище в близост с одобрената схема за поставяне на преместваеми обекти за местодомуване на леко МПС.

3. Копие от служебния талон на автомобила.

4. Декларация от ползвателя, че не притежава друга гаражна клетка.

5. (изм. и доп. с Решение № 444, Пр.№23 от 18.12.2013г.)Справка за липса на задължения към Община Пловдив (прилага се служебно). ”

8.Алинея 10, алинея 11 и алинея 12 се отменят.

**§ 16.** Вчл.13 се правят следните изменения:

1. В т. 1, изречение 1-во думата „ разполагане” се заменя с думата „поставяне”.

2.Вт.3, изречение 1-во думата „ разполагане” се заменя с думата „поставяне”.

3.Вт.5 думите „…а разрешението за ползване е със срок от 1(една)година.” се отменят.

4.Точка 7 се изменя така:

„7. При повече от един кандидат за едно място, се провежда търг или конкурс по реда и при условията на Наредба за реда и условията за извършване на търговия и/или услуги на територията на община Пловдив. ”

**§ 17.** Вчл.14 се правят следните изменения:

1. Алинея 1 се изменя така:

„(1) Елементи на градското обзавеждане по смисъла на тази наредба са дизайнерски продукти, предназначени за конкретна некомерсиална функция - спирки на масовия градски транспорт, пейки, осветителни тела, съдове за събиране на отпадъци, чешми, фонтани, часовници, елементи на обществената инфраструктура, преместваеми декоративни огради с височина до 70 см и др.”

1. Алинея 4 се изменя така:

„(4) Спирки на масовия градски транспорт, като елементи на градското обзавеждане; преместаемите обекти и съоръжения към временни открити паркинги и зони за кратковременно паркиране, поставени в определен териториален обхват, могат да съдържат обозначителни знаци, табла, навеси и други съпътстващи ги обекти и елементи. При концесиониране  на спирките за масовия градски транспорт се прилагат реда и условията, при които е одобрена концесията. ”

**§ 18.** Член 15 се изменя така:

„Чл. 15. (1) Увеселителни обекти се устройват само в зони, определени от съответната общинска/районна администрация въз основа на предвижданията на подробния устройствен план за урбанизираните територии по чл.8, т.1 от ЗУТ, предназначен за спортни и развлекателни функции, и др., и справка за подземния кадастър и подземните комуникации, които може да бъдат засегнати и/или представляват опасност за монтажа и експлоатацията на съоръженията.

(2) Увеселителните обекти се устройват въз основа на подробна ситуационна схема така, че да не застрашават живота и здравето на потребителите вследствие на рискове, свързани с експлоатацията на съоръженията и техните елементи, с електрическото обзавеждане и системите за управление, с терена и неговата подготовка, с начина на разполагане на съоръженията, с опасността при пожар, както и при влизане и напускане на обекта.

(3) Подробната ситуационна схема на увеселителния обект се възлага за изработване от заявителя, като на нея се обозначават видовете съоръжения и начинът на тяхното задействане, точните места на всяко от съоръженията, зоната за безопасност, основните маршрути за преминаване, напускане и евакуация, всички отстояния между съоръженията и между тях и други обекти, разположени в непосредствена близост, всички необходими временни ограждения и прегради за предотвратяване на неразрешен достъп и за ограничаване на достъпа. На схемата се обозначава и системата за електрическо захранване, заземителната уредба, броят и местата за пожарогасители, негоримите контейнери за отпадъци, местата за потребители и за придружители, местата за операторите на съоръженията, за специализираната превозваща техника, както и местоположението на най-близките пожарни хидранти и противопожарни съоръжения.

(4) Не се допуска поставяне на елементи за обзавеждане на увеселителния обект, които може да ограничат и/или да създадат препятствия по маршрута за напускането му.

(5) Подробната ситуационна схема се изработва от технически правоспособни лица и се подписва от собственика или ползвателя на съоръженията.

(6) Схемата по ал.2 се одобрява от главен архитект на съответния район след положително решение на РЕСУТ, а за територии АИР, ЦГЧ и територията, заключена между границите: на север – коритото на река Марица, на изток – бул. Копривщица, ул. Ясна поляна, ул. Братия, бул. Шести септември, на юг – бул. Свобода, ул. Парк Отдих и култура, на запад – крайна регулационна граница на подробен паркоустройствен, регулационен и застроителен план „Спортен комплекс Отдих и култура“ гр. Пловдив (одобрен с решение № 368, взето с протокол № 29 от 29.11.2001 г. на ОбС-Пловдив) от главен архитект на община Пловдив след положително решение на ЕСУТ при община Пловдив.

(7) Устройствените схеми се одобряват при съблюдаване изискванията на [Наредба № V-12-707 от 15 ноември 2013](http://web2.apis.bg/sofiacouncil/p.php?i=1835875)г. за условията и реда за устройството, безопасността и техническите изисквания към съоръженията, поставяни в увеселителните обекти.

(8) Разрешението за поставяне на увеселителен обект, а при необходимост и разрешение за строеж за външни връзки по реда на ЗУТ се издава от главен архитект на съответния район и от главен архитект на община Пловдив – за територии АИР, ЦГЧ и територията, заключена между границите: на север – коритото на река Марица, на изток – бул. „Копривщица“, ул. „Ясна поляна“, ул. „Братия“, бул. „Шести септември“, на юг – бул. „Свобода“, ул. Парк Отдих и култура, на запад – крайна регулационна граница на подробен паркоустройствен, регулационен и застроителен план „Спортен комплекс Отдих и култура“ гр. Пловдив (одобрен с решение № 368, взето с протокол № 29 от 29.11.2001 г. на ОбС-Пловдив), въз основа на одобрена ситуационна схема с нанесени върху нея данни по ал. 2 и ал.3 и представен технически паспорт на съоръжението.

(9) Съоръженията, разположени в увеселителни обекти, се поставят върху определения терен в съответствие с одобрената подробна ситуационна схема, като с оглед предотвратяване на възможните рискове, застрашаващи живота и здравето на хората, както и опазване на общинската собственост поставянето им следва да бъде в съответствие с изискванията на [Наредба № V-12-707 от 15 ноември 2013](http://web2.apis.bg/sofiacouncil/p.php?i=1835875)г. за условията и реда за устройството, безопасността и техническите изисквания към съоръженията, поставяни в увеселителните обекти.

(10) Срокът на разрешението за поставяне на увеселителен обект върху имот общинска собственост е не повече от 1(една) година.

(11) Местата за захранване на увеселителния обект с вода и електрически ток се определят от съответните експлоатационни дружества въз основа на издаденото разрешение за поставяне.

(12) В случаите, когато увеселителните обекти се разполагат върху общински имоти, за същите се издава разрешение за ползване по реда на Наредба за реда и условията за извършване на търговия и/или услуги на територията на община Пловдив и се заплаща такса в размер, определен съгласно Наредба за определянето и администрирането на местните такси и цени на услуги на територията на община Пловдив”.

**§ 19.** Раздел V „РЕД ЗА ПРОВЕЖДАНЕ НА ТЪРГОВЕ И КОНКУРСИ ЗА ОПРЕДЕЛЯНЕ НА ПОЛЗВАТЕЛИ НА ИМОТИ ОБЩИНСКА СОБСТВЕНОСТ” се отменя.

**§ 20.** В чл.44, ал.2 се отменя.

**§ 21.** Член 45 се отменя**.**

**§ 22.** В чл.45а, текстът на тире 7-мо се отменя.

**§ 23.** Член46, ал.1 се изменя така:

„Чл. 46.(1)Преместваеми обекти, поставени в отклонение на изискванията на настоящата наредба, се премахват :

1. Когато са поставени в чужд имот без правно основание или правното основание за издаване на разрешението за поставяне е отпаднало;

2. Когато са поставени без разрешение или в противоречие с издаденото разрешение;

3. Не отговарят на правилата и нормите за устройство на територията;

4. Не отговарят на изискванията на чл. 169, ал. 1, т. 1, 2, 3, 4, 5 и ал. 3, т. 1 от ЗУТ;

5. Представляват реклама, забранена със закон или поставена в отклонение на Наредба за реда за издаване на разрешение за поставяне и ползване на рекламно-информационни елементи върху недвижими имоти на Община Пловдив.

6. Срокът на разрешението за поставяне е изтекъл, или същото е отнето със заповед на кмета.

7. Не отговарят на други изисквания на настоящата Наредба.”

**§ 24.** Член46а се отменя.

**§ 25.** В чл.47, ал.1, след думите „…по-тежко наказание” се добавят думите „търговец или ползвател, който:”

**§ 26.** Член 48 се изменя така:

„Чл. 48. За поставяне на преместваем обект без одобрена схема за поставяне, на нарушителите се налага глоба или имуществена санкция в размер от 100 до 300 лв.”

**§ 27.** В Преходни и заключителни разпоредби се създава нов параграф със следния текст:

„§24. Заварените висящи производства по Наредба за разполагане на преместваемите обекти за търговски и други обслужващи дейности и елементите на градското обзавеждане на територията на община Пловдивсе довършват по реда, установен с настоящата наредба. ”

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 1.** Наредбата за изменение и допълнение на Наредба за разполагане на преместваеми обекти за търговски и други обслужващи дейности и елементи на градското обзавеждане на територията на община Пловдив, приета с Решение № 226, взето с Протокол № 11 от 11. 06. 2009 г., Изм. и доп. с Р. № 119, Пр. № 11 от 22.04.2010г.; Изм. и доп. с Р. № 148, Пр. № 12 от 13.05.2010г.; Изм. и доп. с Р. № 440, Пр. № 31 от 25.11.2010г.; Доп. с Р. № 505, Пр. № 33 от 16.12.2010г., изм. и доп. с Решение №160, Пр. №9 от 17.05.2012г.; изм. и доп. с Решение №189, Пр.№10 от 31.05.2012г.; изм. и доп. с Решение № 435, Пр.№18 от 25.10.2012г.; изм. и доп. с Решение № 444, Пр.№23 от 18.12.2013г.; Изм. и доп. с Решение № 324, Пр.№16 от 09.10.2014г.;Изм. и доп. с Решение № 403, Пр.№21 от 18.12.2014г.; Изм. и доп. с Решение № 181, Пр.№10 от 21.05.2015г.;Изм. и доп. с Р. № 199, Пр. № 11 от 04.06.2015г. на Общински съвет Пловдив., **влиза в сила от 01.03.2016 г.**

**§ 2.** Изпълнението на Наредбата се възлага на кмета на община Пловдив.

Наредбата за изменение и допълнение на Наредба за разполагане на преместваеми обекти за търговски и други обслужващи дейности и елементи на градското обзавеждане на територията на община Пловдив е приета с Решение № ………, взето с протокол № …….. от ……………….. година.